Temeljem Zakona o financiranju javnih potreba u kulturi (Narodne novine broj 47/90, 27/93, 38/09), čl. 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge, čl. 37. Statuta Općine Čavle (Službene novine Primorsko goranske županije 20/14, 26/14, 27/15, 12/18, 41/18 i 3/21) i čl. 15. i 18. Pravilnika o financiranju programa, projekata i manifestacija koje provode organizacije civilnog društva (Službene novine Primorsko goranske županije 36/15), načelnica Općine Čavle objavljuje

**JAVNI POZIV**

**ZA FINANCIRANJE GODIŠNJEG PROGRAMA UDRUGA U KULTURI, ZDRAVSTVENOJ ZAŠTITI I DRUŠTVENIM DJELATNOSTIMA OPĆINE ČAVLE ZA 2022. GODINU**

I.

U Proračunu Općine Čavle za 2022.g. osigurana su sredstva za financijsku potporu programa u kulturi, zdravstvenoj zaštiti i društvenoj djelatnosti definiranih prioritetima utvrđenim od strane Općine Čavle, a obuhvaćaju aktivnosti:

1. Odgoj i obrazovanje

Poticanje i afirmacija kulturnog, glazbenog i inog stvaralaštva djece i mladih

* + Odgojno-obrazovni rad s djecom i mladima s posebnim potrebama (djeca i mladi s teškoćama u razvoju, djeca i mladi s invaliditetom, djeca i mladi sa zdravstvenim teškoćama, darovita djeca i mladi),
	+ Sigurnost djece i mladih, prevencija nasilja među djecom i mladima, prevencija svih oblika ovisnosti djece i mladih,
	+ Organizacija izvannastavnih i izvanškolskih aktivnosti,
	+ Organizacija kulturno-umjetničkih manifestacija djece i mladih.
1. Kultura

Poticanje i afirmacija kulturnog amaterizma

* Glazbeno-scenske aktivnosti
* Organizacija redovnih programa
* Očuvanje i njegovanje čakavskog govora
* Očuvanje tradicije mesopusta
* Organizacija događanja u cilju povećanja turističke ponude
1. Socijalna skrb, zdravstvo

Unapređenje kvalitete života, životnih vještina i sposobnosti građana

* + Obrazovni programi (radionice, predavanja, tribine) za unapređenje kvalitete života, životnih vještina i drugih sposobnosti,
	+ Podizanje kvalitete života osoba s posebnim potrebama i osoba s invaliditetom
	+ Promicanje obrazovanja za održivi razvoj,
	+ Programi namijenjeni starijim osobama
	+ Osposobljavanje građana za informacijske i komunikacijske tehnologije,
1. Povećanje turističke ponude

Zaštita i promicanje tradicijske baštine Općine Čavle

* Promicanje vrednota, predmeta, aktivnosti i drugih običaja tradicijske baštine,
* Obrazovanje djece i mladih o važnosti očuvanja tradicijske baštine,
1. Ekologija i zaštita okoliša
* Projekti koji se odnose na neposrednu edukaciju stanovništva u području zaštite okoliša i prirode, održivog razvoja i održivog gospodarenja otpadom;
* Ekološke akcije i zaštita okoliša

Predviđeni iznos ukupnih sredstava koji će biti na raspolaganju u proračunu Općine Čavle za sufinanciranje programa, odnosno iznos koji će se temeljem ovog natječaja moći dodijeliti udrugama za provedbu programa je **370.000,00** kn.

II.

Na ovaj javni poziv mogu se javiti sve udruge sa sjedištem na području Općine Čavle čiji su ciljevi i djelatnost usmjereni ka zadovoljenju javnih potreba stanovnika Općine Čavle u području kulture, zdravstvene zaštite i društvenih djelatnosti, a kojima temeljna svrha nije stjecanje dobiti i čije aktivnosti Upravni odjel Općine Čavle ne ocijeni kao gospodarsku djelatnost, što je podrobnije definirano u Uputama za prijavitelje.

Udruge koje se javljaju na ovaj javni poziv moraju biti upisane u Registar udruga, moraju biti upisane u Registar neprofitnih organizacija pri Ministarstvu financija, dostaviti dokaz da su svoje statute uskladile s odredbama Zakona o udrugama, te moraju ispunjavati sve druge uvijete propisane natječajem, odnosno Uputama za prijavitelje.

**Prijave je potrebno ispunjavati sukladno Uputama za prijavitelje koje će biti objavljene na web stranici Općine Čavle zajedno s objavom Poziva.**

III.

Prijave se podnose na posebnim obrascima koji su sastavni dio ovog Javnog poziva te se nalaze na službenim stranicama Općine Čavle [www.cavle.hr](http://www.cavle.hr).

IV.

Rok za podnošenje prijava traje od dana objave do **24. siječnja 2022.g. u 11.00h.**

Prijavnice s odgovarajućom dokumentacijom dostavljaju se u jednom primjerku u zatvorenoj omotnici osobno ili preporučenom poštom na adresu:

**OPĆINA ČAVLE**

**UPRAVNI ODJEL ZA LOKALNU SAMOUPRAVU I UPRAVU**

**Čavja 31, 51 219 ČAVLE**

*Na vanjskome dijelu omotnice potrebno je istaknuti puni naziv i adresu prijavitelja s napomenom:*

**„Javni poziv za financiranje programa udruga u kulturi, zdravstvenoj zaštiti i društvenim djelatnostima – NE OTVARAJ“**

*\_\_\_\_\_\_\_\_\_\_\_\_\_\_\_\_\_\_\_\_\_*

*Općinska načelnica*

*Ivana Cvitan Polić, mag. cult.*

KLASA: 007-01/21-01/46

URBROJ: 2170-03-21-01-04

Čavle, 24. prosinca 2021.g.